Здравейте, имам следния въпрос: След 2 седмици ,трябвА да заминем на почивка в Доминикана, за която сме предплатили 100% цената на екскурзията. За сега не е затворена границата в София, нито в Мадрид, където е и прекачването ни с 1 нощувка в самия град. Днес четохме, че в Доминиканска република налагат затварянето под карантина, на пътуващи от рискови страни.  

В случая, туристическата агенция може да си измие ръцете, с това че ни предоставя екскурзията, но не е отговорен за наложените мерки предвид коронавируса.  

Как можем да изискаме на 100% платената сума от нас, да ни бъде възстановена? Има ли закон, който може да подкрепи тази ситуация? 


Поздрави,  

Ивет 




Невъзможност за пътуване по предплатена екскурзия
=================================================

 

Здравейте, Ивет Дилкова, 


съгласно чл. 89, ал. 5 и 6 от Закона за туризма –  

” (5) Пътуващият има право да прекрати договора за туристически пакет преди започването на изпълнението на туристическия пакет, без да заплаща никаква такса за прекратяване в случай на непреодолими и извънредни обстоятелства, настъпили или случващи се в мястото на дестинацията или в непосредствена близост до него, които засягат значително изпълнението на туристическия пакет или превоза на пътници до дестинацията.  

(6) При прекратяване на договора за туристически пакет съгласно ал. 5 пътуващият има право на пълно възстановяване на всички направени плащания за туристическия пакет, но няма право на допълнително обезщетение.”


Естествено за точен отговор следва да се прегледат и договорите на двамата питащи – Ивет Дилкова и Димитър Пенчев. 


Поздрави,  

адв. Николина Митова  

0898 303092




И мен ме интересува ние сме платили капаро за екскурзия в Египет но няма да доплатим останалата сума предвид обстовятелствата. Ако се включи някой адвокат да обясни дали бихме могли да спечелим дело и да си върнем парите след като е обявена пандемия и се разраства коронавируса.


